Rada školy pri  MŠ Budovateľská 8, Prešov

Z Á P I S N I C A 
č.1/2017

zo zasadnutia Rady školy pri

MŠ Budovateľská 8 Prešov
dzdd

Termín konania: 20. marca 2017 o 16:00 hod.
Miesto konania zasadnutia: Materská škola Budovateľská 8,  Prešov
Prítomní: viď. prezenčnú listinu, ktorá tvorí prílohu tejto zápisnice
	
Program:       1. Otvorenie
2. Návrh na počet prijímaných detí pre školský rok 2017/2018
3. Koncepčný zámer rozvoja školy - aktuálne úlohy
4. Rozpočet školy 2017
5. Iné, diskusia

K bodu č. 1:

Predsedníčka rady školy a riaditeľka MŠ privítali prítomných na zasadnutí rady školy, keďže na zasadnutí rady školy boli prítomní ôsmi členovia rady školy z deviatich, t.j. nadpolovičná väčšina všetkých jej členov, bola rada školy uznaná za uznášania schopnú. Termín tohto zasadnutia bol oznámený členom rady školy e-mailom zo dňa 14.03.2017, ktorým boli všetci členovia rady školy zároveň pozvaní na jej zasadnutie. Súčasťou pozvánky bol aj program tohto zasadnutia.

K bodu č. 2: 

Vzhľadom k novelizácii školského zákona, ktorou sa zmenil termín zápisu detí na plnenie povinnej školskej dochádzky na čas od 1. apríla do 30. apríla a na základe odporúčania MŠVVaŠ SR, aby bola zabezpečená nadväznosť zápisov do základnej školy a následne do materskej školy a aby bolo možné pri prijímaní detí zabezpečiť voľné kapacity pre deti s odloženým začiatkom plnenia povinnej školskej dochádzky prijímanie detí do materskej školy na školský rok 2017/2018 sa uskutoční v termíne od 18.04.2017 – 12.05.2017. Rozhodnutia o prijatí dieťaťa do MŠ budú vydané najneskôr do 19.06.2017. 
V zmysle kritérií na prijatie dieťaťa do MŠ Budovateľská na šk. rok 2017/2018 pri vyššom počte prihlásených detí, ako je možné prijať, sa prednostne prijímajú:
a)	deti s odloženou povinnou školskou dochádzkou, ktoré do 15. mája príslušného kalendárneho roku odovzdajú písomné rozhodnutie riaditeľa ZŠ, v ktorej bolo dieťa na zápise, o odklade školskej dochádzky dieťaťa
b)	 deti, ktoré do 31. augusta príslušného kalendárneho roku dovŕšia piaty rok veku a do určeného termínu (do 12. mája) príslušného kalendárneho roka podajú žiadosť do MŠ
c)	deti, ktorých trvalé bydlisko je Prešov

Ak pri prijímaní počas školského roka viac detí súčasne spĺňa uvedené podmienky, rozhoduje, v ktorej vekovej skupine je voľné miesto.

K bodu č. 3:

V ďalšom bode pani riaditeľka informovala prítomných členov RŠ o koncepčnom zámere rozvoja školy, plánovanej rekonštrukcii budovy, v ktorej sa prevádzkuje trieda ,,Mravčekovia“ s cieľom zvýšenia kapacity MŠ, plánovanom vybudovaní ,,Pocitového chodníka“ a iné.

K bodu č. 4:

V ďalšom bode pani riaditeľka informovala členov RŠ o výške schváleného rozpočtu pre MŠ na kalendárny rok 2017. Rozpočet MŠ na rok 2017 bol zriaďovateľom stanovený na sumu 232. 800,- Eur. Pani riaditeľka informovala členov RŠ o rozpočtovom opatrení z decembra 2016 a v tejto súvislosti poukázala na to, že v záujme zabezpečenia plynulého chodu prevádzky MŠ by bolo vhodnejšie stanovenie rozpočtu v primeranej výške, prípadne prijatia rozpočtových opatrení priebežne v priebehu školského roka. Pani riaditeľka vzhľadom k veľkému záujmu rodičov o umiestnenie detí do MŠ aj počas školských prázdnin poukázala na nedostatočné financovanie pobytu detí  v MŠ počas školských prázdnin.

K bodu č. 5:

V ďalšom bode pani riaditeľka informovala prítomných o plánovaných projektoch a zámeroch MŠ, prebiehajúcich a plánovaných aktivitách, tiež opätovne predniesla požiadavku zabezpečenia parkovacích miest pre rodičov detí, ktorí privážajú deti do MŠ. Záverom predsedníčka Rady školy poďakovala pani riaditeľke a členom rady školy za konštruktívny prístup k rokovaniu. Zároveň skonštatovala, že najbližšie zasadnutie rady školy sa uskutoční podľa potreby a jednotliví členovia naň budú pozvaní e – mailovou poštou. Zasadnutie rady školy ukončila jej predsedníčka návrhom uznesení, ktoré členovia rady školy jednohlasne schválili v nasledujúcom znení:

UZNESENIE č. 1

Rada školy pri Materskej škole v Prešove na Budovateľskej ulici č. 8 navrhuje termín zápisu detí do Materskej školy v termíne od 18.04.2017 do 12.05.2017 a schvaľuje nasledujúce kritéria pre prijatie dieťaťa do MŠ: 
Pri vyššom počte prihlásených detí, ako je možné prijať, sa prednostne prijímajú:
a)	deti s odloženou povinnou školskou dochádzkou, ktoré do 15. mája príslušného kalendárneho roku odovzdajú písomné rozhodnutie riaditeľa ZŠ, v ktorej bolo dieťa na zápise, o odklade školskej dochádzky dieťaťa
b)	 deti, ktoré do 31. augusta príslušného kalendárneho roku dovŕšia piaty rok veku a do určeného termínu (do 12. mája) príslušného kalendárneho roka podajú žiadosť do MŠ
c)	deti, ktorých trvalé bydlisko je Prešov

UZNESENIE č. 2

Rada školy pri Materskej škole v Prešove na Budovateľskej ulici č. 8 berie na vedomie výšku schváleného rozpočtu pre MŠ na kalendárny rok 2017 v sume 232.800,- Eur.

V Prešove 20.03.2017                            

  
Zapísala:  JUDr. Ivana Vaculčiaková
predsedníčka RŠ